Man sê rassistiese woord was onnodigArgieffoto Van Deventer het getuig dat hy baie ontsteld was toe Gloria Kente hom in Junie verlede jaar onderbreek het terwyl hy besig was om bier te drink en ŉ elektroniese toestel aan ŉ televisie te koppel. Van Deventer het gesê hy het die woord gebruik om na Kente te verwys terwyl hy in ŉ woordewisseling met sy voormalige vriendin betrokke was. Kente het glo Van Deventer se seun by hom gelos sodat sy kon gaan stort. Kente het glo gehoor hoe Van Deventer haar beledig het terwyl sy in die stort was. Van Deventer en Kente het hierna in ŉ woordewisseling betrokke geraak waarna Van Deventer glo weer vir Kente gesê het sy is ŉ “k****r”. Van Deventer het skuld erken op die aanklag van crimen injuria maar ontken dat hy Kente aangerand het. Volgens Kente het Van Deventer haar aan die arm gegryp en in haar gesig gespoeg. Kente het ook ŉ skadevergoedingseis van R100 000 by die gelykheidshof in Kaapstad ingedien en eis dat Van Deventer haar om verskoning moet vra. Die gelykheidshof sal na verwagting op 24 Oktober uitspraak lewer.